Συντεταγμένες: 58°31′6″N 31°17′8″E﻿ / ﻿58.51833°N 31.28556°E﻿ / 58.51833; 31.28556

Η **Εκκλησία της Αγίας Παρασκευής** (ρωσικά: *Церковь Параскевы-Пятницы на Торгу*‎) στο Βελίκι Νόβγκοροντ αποτελεί μία εκ των παλαιότερων εκκλησιών της Ρωσίας, καθώς η ανέγερσή της χρονολογείται στο 1207. Η εκκλησία βρίσκεται στο κέντρο της πόλης, εντός της πρώην Αυλής του Γιαροσλάβ και της πλατείας της αγοράς. Σήμερα, λειτουργεί ως μουσείο.

Η Εκκλησία της Αγίας Παρασκευής είναι καταγεγραμμένη εντός του καταλόγου των Μνημείων Παγκόσμιας Κληρονομιάς ως τμήμα του αντικειμένου 604, υπό τον τίτλο «Ιστορικά Μνημεία του Νόβγκοροντ και Περιχώρων». Το κτίριο έχει χαρακτηριστεί ως αρχιτεκτονικό μνημείο ομοσπονδιακής σημασίας (#5310046012).

Ιστορία
-------

Η εκκλησία ανεγέρθηκε το 1207 από εμπόρους του Νόβγκοροντ. Η Αγία Παρασκευή αποτελούσε την αγία προστάτιδα των εμπόρων. Η Εκκλησία της Αγίας Παρασκευής είναι εκ των ελαχίστων σωζόμενων εκκλησιών στη Ρωσία, οι οποίες ανεγέρθηκαν κατά τις απαρχές του 13ου αιώνα. Παλαιότερα, υπήρξαν τουλάχιστον δύο διαφορετικές εκκλησίες αφιερωμένες στην Αγία Παρασκευή επί της συγκεκριμένης τοποθεσίας, όπου η ανέγερση της πρώτης χρονολογείτο στο 1156, ενώ της δεύτερης στο 1191.

Η εκκλησία ανακατασκευάστηκε αριθμό φορών. Συγκεκριμένα, ο θόλος της κατασκευάστηκε κατά τη διάρκεια του 18th century, ενώ, μεταξύ του 1954 και της δεκαετίας του 2000, η εκκλησία υπέστη εκτεταμένες εργασίες αναπαλαίωσης, κατά τη διάρκεια των οποίων διασώθηκαν και αναδείχθηκαν τα παλαιότερα τοιχώματά της.

Αρχιτεκτονική
-------------

Πρόκειται για μικρού μεγέθους εγγεγραμμένη σταυροειδή με τρούλο εκκλησία, με τρία κλίτη και τέσσερις κίονες. Οι τοίχοι της είναι χτισμένοι από πηλίτη και ασβεστόλιθο.

Η εκκλησία δεν είναι δυνατό να συγκριθεί αρχιτεκτονικά με άλλα σύγχρονά της κτίρια στο Νόβγκοροντ, ωστόσο, παρουσιάζει αρκετές αρχιτεκτονικές ομοιότητες με την Εκκλησία του Αγίου Μιχαήλ στο Σμολένσκ. Ως εκ τούτου, εικάζεται πως η Εκκλησία της Αγίας Παρασκευής ανεγέρθηκε από χτίστες προερχόμενους από το Σμολένσκ. Τα διακοσμητικά στοιχεία τα οποία έχουν χρησιμοποιηθεί για τον αρχιτεκτονικό σχεδιασμό της εκκλησίας, ωστόσο, αποτελούν δημιουργήματα αρχιτεκτόνων προερχόμενων από το Νόβγκοροντ, ενώ, παράλληλα, κατεστάθησαν ως συχνό φαινόμενο και χαρακτηριστικό της εκκλησιαστικής αρχιτεκτονικής του Νόβγκοροντ κατά τη διάρκεια του 14ου και του 15ου αιώνα.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εκκλησία Αγίας Παρασκευής (Νόβγκοροντ)** |

1. ↑  «Постановление Совета Министров РСФСР № 1327 от 30.08.1960».
2. 1 2 3 4  (Ρωσικά) «Перечень памятников истории и культуры г. Великий Новгород и его окрестностей, имеющих выдающуюся универсальную ценность, включенных в 1992 году Решением юбилейного заседания Комитета Всемирного наследия ЮНЕСКО в Список Всемирного наследия». Комитет культуры Новгородской области. Αρχειοθετήθηκε από το πρωτότυπο στις 2 Μαΐου 2012. Ανακτήθηκε στις 26 Απριλίου 2012.
3. ↑  (Ρωσικά) «Церковь великомученицы Параскевы Пятницы». Υπουργείο Πολιτισμού της Ρωσικής Ομοσπονδίας. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 9 Μαρτίου 2011.
4. ↑  (Ρωσικά) Амосова, С.Н. «Архаические черты культа св. Параскевы-Пятницы на Вятке». Фольклор и постфольклор: структура, типология, семиотика. Ανακτήθηκε στις 26 Απριλίου 2012.
5. 1 2 3  (Ρωσικά) «История Великого Новгорода». Церковь Параскевы Пятницы. Ανακτήθηκε στις 26 Απριλίου 2012.